ጠቅላይ ሚኒስትር ኃይለማሪያም ከፕሬዚዳንት ኤልሲሲ ጋር ተወያዩ
ጠቅላይ ሚኒስትር ኃይለማሪያም ደሳለኝ ከግብጹ ፕሬዚዳንት አብዱልፈታህ ኤልሲሲ ጋር ተወያዩ ።የሁለቱ መሪዎች ውይይት የሁለትዮሽ ግንኙነትን ይበልጥ ማጠናከር ላይ ያተኮረ ሲሆን፥ በዚህም በሃገራቱ መካከል ያለውን የንግድና ኢንቬስትመንት ትስሰር ወደላቀ ደረጃ ማድረስ ላይ ትኩረትን ያደረገ ነበር።ከውይቱ በኋላ መግለጫ የሰጡት ጠቅላይ ሚኒስትር ኃይለማሪያም ሶስቱ አገራተ አሁን የደረሱበት ስምምነት አገራቱ ይበልጥ ተቀራርበው ለመስራተ ያላቸውን ፍላጉት ያረጋገጡበት እንደሆነ ነው የገለፁት።ኢትዮጵያ እና ግብፅ ከአባይ ወንዝ አጠቃቀም ባላፈ በምጣኔ ሀብታዊ ዘርፎች ላይ ለመስራት መወሰናቸውም የአገራቱ የዲፕሎማሲያዊ ግንኙነት ውጤት እንደሆነም ጠቁመዋል።ፕሬዚዳንት አብዱልፈታህ አልሲሲ በበኩላቸው ኢትዮጵያ እና ግብፅ በተለያዩ ተቀራረበው መስራታቸው ሁለቱንም አገራት ተጠቃሚ እንደሚያደርግ ተናግረው፥ ትናንት በኢትዮጵያ፣ ግብፅ እና ሱዳን መካካል የተደረሰው ስምምነትም ይህን ከግምት ያስገባ መሆኑን ገልፀዋል።አገራቱ በቀጠናው ሽብርተኝነትን ለመዋጋት የሚያስችላቸው ስምምነት ላይ መድረሳቸውን ነው የተናገሩት።በሌላ ዜና ፕሬዚዳንት ሙላቱ ተሾመ ከግብፁ ፕሬዚዳንት አብዱልፈታህ ኤልሲሲ ጋር በተለያዩ ጉዳዮች ላይ በአዲስ አበባ ተወያይተዋል።ፕሬዚዳንቶቹ በሁለቱ አገራት የሁለትዮሽ ግንኙበት በሚጠናከሩበት ጉዳዮች ላይ የመከሩ ሲሆን፥ የታላቁ የኢትዮጵያ ህዳሴ ግድብ አጠቃቀምን በተመለከተ በኢትዮጵያ፣ ሱዳንና ግብፅ መካከል በተደረሰው ስምምነት ላይ በዝርዘር መወያየታቸውን የግብፅ ዜና አውታር መና ዘግቧል።በሶስቱ አገራት መካከል የተደረሰው ስምምነትም  አገራቱ በትብብር ለመስራት ያላቸውን ፍላጎት ያሳየ እውነተኛ ጅማሬ መሆኑንም ነው ኤል ሲሲ ለዜና አውታሩ የገለፁት።ፕሬዚዳንት አብዱልፈታህ ኤል ሲሲ በኢትዮጵያ የሚያደርጉት ጉብኝት በሁለቱ ሀገራት መካከል ከ30 አመታት በኋላ የተደረገ ይፋዊ የመንግስት ጉብኝት ይሆናል።ፕሬዝዳንት ኤል ሲሲ በዛሬው ዕለት በሚኖራቸው ቆይታ በኢትዮጵያ ከሚገኙ የግብጽ ባለሃብቶች ጋር የሚነጋገሩ ሲሆን፥  የግብፅ የኢንዱስትሪ ዞን በኢትዮጵያ በሚቋቋምበት ሁኔታ ላይ እንደሚመክሩ ይጠበቃል።ኤል ሲሲ በነገው ዕለትም  በህዝብ ተወካዮች ምክር ቤት ተገኝተው ንግግር ያደርጋሉ ተብሎ ነው የሚጠበቀው።ፕሬዝዳንት ኤል ሲሲ በዛሬው ዕለት ከኢትዮጵያ ኦርቶዶከስ ተዋህዶ ፓትሪያሪክ ብጹእ ወቅዱስ አቡነ ማቲያስ ጋርም ይነጋገራሉ።የፕሬዚዳንቱ ይፋዊ ጉብኝት  ለሶስት ቀናት የሚቆይ ይሆናል።ፕሬዚዳንት ኤልሲሲ ወደ አዲስ አበባ ከመምጣታቸው በፊት ትናንት ከጠቅላይ ሚኒስትር ኃይለማርያም ደሳለኝና ከሱዳን ፕሬዚዳንት ኦማር ሐሰን አልበሽር ጋር የታላቁ የኢትዮጵያ ህዳሴ ግድብ አጠቃቀም ላይ በካርቱም ስምምነት ተፈራርመዋል።(ኤፍ.ቢ.ሲ)